Veeburaris 43-aastaseks saav Tšehhi ja NHLi jäähokilegend sai hakkama võimsa saavutusega, visates New Jersey Devilsi võidumängus kolm väravat. Sellega sai temast vanim mängija NHLi ajaloos, kes kohtumises kübaratriki kirja saanud.
Devils alistas Philadelphia 76ersi 5:2. Jagr möödus saavutusega Gordie Howe'ist, kes oli 41-aastane, kui sama täpse mänguga hakkama sai. Howe tegi seda aga juba 1969. aastal.
Jagri jaoks oli tegemist NHLi karjääri 15. kübaratrikiga, seejuures viimane läks kirja 2006. aastal.
Tšehhi suurkujul on kirjas nüüd 714 tabamust ning sellega asub ta liiga kõigi aegade edetabelis kuuendal kohal, jäädes kolme väravaga maha Phil Espositost.